Lars Løkke Rasmussen (V), 2007-10-03:
Hvis man vil diskutere ressourceforbruget på Hvidovre Hospital, vil jeg foreslå, at man ringer til Vibeke Storm Rasmussen, som jo har det øverste driftsansvar der.
Jeg kan sige, at set fra min stol er det sådan, at vi år for år har øget bevillingerne til sundhedsvæsenet, sådan at der er plads til stadig mere aktivitet.
Jeg kan se, når vi ser på det historisk, at de penge, vi bruger aktivitetsbestemt, er faldet ligeligt fordelt på det medicinske og det kirurgiske område, så der er ikke belæg for at sige, at regeringen har skævvredet noget som helst overhovedet.
Det, jeg også kan se, er, at regeringen altså stiller sig på patienternes side og har det synspunkt, at hvis man f.eks. er ved at blive presset ud af arbejdsmarkedet eller som selvstændig håndværker ikke kan levere det arbejde, man har indgået aftale om, fordi man ikke kan få sin knæoperation, så synes vi, at det kendetegner et velfærdssamfund, at man så skal have muligheden for at flytte sig et andet sted hen for at få den.
Det er jo en mulighed, som de velbjærgede har, som de ressourcestærke har, men som vi synes alle skal have.
Det er vi så bare ikke enige med Socialdemokratiet om, og jeg forstår, at Socialdemokratiet har så stort et spareforslag på deres finanslov, at det ikke engang er nok at lade være med at indføre den forbedring af rettighederne, regeringen lavede i mandags, men at man decideret er nødt til at fjerne de rettigheder, patienterne allerede har nu, for at nå op på milliarden.
Så er det jo et klart signal: Med regeringen har vi patientrettigheder; med Socialdemokratiet eksisterer det udvidede, frie sygehusvalg slet ikke mere.
Og det er også, hvad regeringen faktisk har været.
Det er der en aftale om; det er resultatet af en konstruktiv dialog.
Og derfor har regeringen naturligvis også en forventning om, at de, vi har haft dialogen med, lever op til det, vi har aftalt.
Budgetterne skal være vedtaget den 15. oktober, og jeg vælger at tro, at det ligger den enkelte kommune så meget på sinde at værne om det kommunale selvstyre, at man yder sit bidrag til at holde denne aftale.
Hvis præmissen for fru Lise von Seelens spørgsmål er rigtig i forhold til alle de kommuner, som på nuværende tidspunkt i budgetlægningen opererer med en skatteforhøjelse, må man helt logisk sige, at så er der også et antal kommuner, som har muligheden for at sætte skatten ned.
For sådan er det.
Regeringen har lavet en aftale, der tager stilling til den samlede kommunale økonomi.
Vi er enige med KL’s formandskab om, at det er en god og rummelig aftale.
Vi er enige om, at det er en aftale, der også skaber mulighed for, at skatteprocenterne kan komme på plads.
For det er uomtvisteligt sådan, at når vi sidste år tog ansvaret for at lave et skatteloft - endda med to decimaler - for hver enkelt dansk kommune, så ville det da være mærkeligt, om vi har ramt rigtigt i alle 98 kommuner.
Der er nogle steder, hvor man kan sige, at skattejakken klemmer lidt og knapperne er ved at sprInge.
Men der er stof nok til alle.
Det er jo det fine ved det kommunale selvstyre, at vi har lavet en aftale med alle under et, og så må de 98 kommuner hver for sig yde deres bidrag til, at aftalen bliver overholdt.